Пра “Астрог” і “Лядавічы”, згаданыя ў грамаце Фенны Харлінскай. Пазнейшыя Астрагляды ў 1568 г. ці маглі ўяўляць з сябе два асобныя паселішчы з уласнымі назовамі, якія потым зліліся ў адно? Малаверагодна. Тым болей, што раней у каралеўскім лісце князю Дз. Р. Відэніцкаму 1532 г. і пазней у згаданай грамаце князёў Вішнявецкіх сустракаем адну і тую, сапраўдную назву – “Остроглядовичи”. Наўрад ці мы маем справу з памылкай XVI ст., зробленай у грамаце або ў актах Луцкага гродскага суда. Хутчэй за ўсё яе дапусцілі выдаўцы дакумента ў 1911 г.